title: "Maledive"
text: "Da Maledive bile en ail\u00f6njegrupe, j\u00fc bestoont \u00fct 1190 koralenail\u00f6nje, grupiird \u00f6nj 26 atole \u00f6nj e Indisch Ootse\u00e5\u00e5n, s\u00f6\u00f6dweestlik foon Indien. Da ail\u00f6nje lade ferstraild ouer en fl\u00e4che foon moin\u00e4i 90.000 km\u00b2, ouers j\u00fc hiil l\u00f6njouerfl\u00e4che as bloot 298 km\u00b2. D\u00e5t grutste ail\u00f6nj as 5 km\u00b2 grut \u00e4n d\u00e5t jeeft bloot n\u00fc\u00fcgen, da gruter san as 2 km\u00b2. Foon da ail\u00f6nje san 200 bebooged \u00e4n nuch 88 san bloot turistegebiite.\n\nHistoori \nJ\u00fc histoori foon da jarste beboogere as ai bek\u00e5nd, ouers hu arkeoloogische fanste wise deeraw haane, d\u00e5t da Maledive \u00e5l s\u00fcw\u00e5t 5000 iirnge bebooged san. Ouers ouer kw\u00e4le seede for was, d\u00e5t j\u00fc kolonisasjoon foon e Maledive jarst s\u00fcw\u00e5t 500 iirngne for krast schaid as. Sunt d\u00e5t jarst iirhunert for krast wjarn da buddhistisch, ouers 1154 bekiirde di j\u00fctidlik kining ham tu e islam. D\u00e5t l\u00f6nj as di grutste diil foon sin histoori \u00fcnoufhingi wjarn, ma \u00fctn\u00e5\u00e5me foon bloot \u00e4nkelte perioode, weerfoon en 17-iirich portugiisisch ouerhiirsching \u00f6nj et 16. iirhinert j\u00fc l\u00e5ngst as. Maenouder regiirden deer 84 sultane. \u00d6nj d\u00e5t iir 1887 k\u00f6men da Maledive uner britische schirmhiirschap, ouers da brite bem\u00f6iten ham ai am j\u00fc banere politiik.\n\nPolitiik\nDa Maledive wjarn foon 1982 tu 2016 \u00e4n sunt 2020 lasmoot foon d\u00e5t Commonwealth of Nations."